‫כסף הוא דבר קצת שונה עבור מיליארדר.‬
‫למיליארדר, בהשוואה לאמריקאי ממוצע, ‬
‫טיסה במטוס פרטי‬ ‫היא כמו נסיעה ברכבת התחתית בניו יורק, ‬
‫למבורגיני היא כמו מכונית צעצוע‬
‫ולקנות אי פרטי זה כמו תשלום ראשון על בית.‬
‫מיליארדרים הם לא האחוזון העליון.‬
‫הם האחוז ה-0.0001 העליון.‬
‫מה הדבר הכי גרוע בלהיות מיליארדר?‬
‫שום דבר.‬
‫ממש כלום.‬
‫הם מרימים טלפון ונפגשים עם ראשי מדינות.‬
‫לפחות תריסר מהם‬ ‫הם ראשי מדינות בעצמם.‬
‫...העתיד יהיה טוב יותר.‬
‫יש בערך מאה מיליארדרים בפרלמנט הסיני.‬
‫מספר המיליארדרים הולך וגדל.‬
‫בשנת 1987, היו בעולם 140 מיליארדרים.‬
‫ב־2019 יש פי 15 מיליארדרים‬
‫והם עשירים פי 30,‬
‫עם עושר כולל של תשעה טריליון דולר.‬
‫אם המיליארדרים של היום יקימו מדינה, ‬
‫היא תהיה המדינה ה־8 הכי עשירה בעולם.‬
‫האנשים האלה מחזיקים בכמות אדירה של ממון‬
‫והם משפיעים על כל העולם.‬
‫לכן הם הפכו לסמל‬ ‫לחוסר שוויון ולשחיתות‬
‫שהציתו מחאות ותנועות פוליטיות ברחבי העולם.‬
‫אני חושב שלאנשים נמאס לגור‬ ‫במדינה ובעולם‬
‫שבהם לכל הרבה אנשים‬ ‫יש כל כך מעט.‬
‫אבל מיליארדרים רבים‬
‫התעשרו על ידי פיתוח המצאות‬ ‫ששינו את חיינו, ‬
‫חלקן יותר מאחרות.‬
‫אז למה יש יותר מיליארדרים מאי פעם?‬
‫והאם הם טובים או רעים לעולם?‬
‫העשירים נהנים מחיי נוחות ואלגנטיות.‬
‫אסור לבזבז כסף.‬
‫נמכר!‬
‫הפער בין הסופר־עשירים‬
‫למעמד הביניים מתרחב דרמטית.‬
‫אני מצפה בקוצר רוח למיליארד הבא שלי.‬
‫מה תעשה עם הדולרים הנוספים?‬
‫בניתי חברות ואני תומך באנשים‬ ‫שבונים דברים חדשים, ‬
‫מרשתות חברתיות ועד חלליות.‬
‫יש גבול לכמה שאפשר לאכול.‬
‫יש גבול לגודל הבית שלך.‬
‫המדינה הזאת זקוקה ליותר כללי זהב‬
‫ופחות שלטון הזהב.‬
‫- מיליארדרים -‬
‫מביך אותי להודות‬ ‫כמה זמן אני כותבת על אנשים עשירים.‬
‫לואיזה קרול עזרה ליצור‬ ‫את דירוג המיליארדרים הפופולרי בעולם.‬
‫ב־1981, כשיצרנו את הרשימה, ‬
‫היה ברור איפה לחפש עושר במדינה.‬
‫מקומות כמו טקסס, עם הרבה כסף מתעשיית הנפט.‬
‫בעמק הסיליקון‬ ‫עסקי הטכנולוגיה התחילו לשגשג.‬
‫ובניו יורק סיטי‬
‫הם ממש הסתובבו בעיר‬ ‫והחליטו מה שייך למי.‬
‫מסתבר שמאוד קשה לעקוב אחר עושר.‬
‫מעט מאוד אנשים חשבו שזה יצליח, ‬
‫אבל בסופו של דבר, בספטמבר 1982,‬
‫פורסמה רשימת 400 העשירים ביותר של פורבס.‬
‫בדירוג הראשון‬ ‫נכללו 11 יורשים של ג'ון ד. רוקפלר.‬
‫הוא חי בסוף המאה ה־19 בארצות הברית‬
‫בתקופה שנקראה "תור הזהב"‬
‫שבה הופיעו המיליארדרים העצמאיים הראשונים.‬
‫במושגים של היום, רוקפלר וקרנגי‬
‫היו עשירים פי שניים‬
‫מהאדם הכי עשיר בעולם כיום.‬
‫התקופה התאפיינה לא רק בעושר מדהים‬
‫אלא גם בשחיתות רבה.‬
‫מארק טוויין המציא את הכינוי "תור הזהב"‬
‫כי בעוד הכול נראה נוצץ על פני השטח, ‬ ‫המצב היה רקוב מבפנים.‬
‫קרנגי, ונדרבילט ורוקפלר‬ ‫התעשרו בזכות הקשרים הפוליטיים שלהם, ‬
‫איגדו תעשיות שלמות, ניצלו עובדים‬
‫ובקושי שילמו מיסים.‬
‫קשה למדוד עושר בתקופות מוקדמות יותר, ‬
‫אבל מי שהיה עשיר מאוד‬ ‫כנראה עמד בראש אימפריה, ‬
‫כמו אוגוסטוס, קיסר רומא, ‬
‫או הקיסרית וו, קיסרית סין‬
‫או מנסא מוסא, מלך האימפריה המאלית, ‬
‫ששלט באחד ממקורות הזהב העשירים ביותר.‬
‫העושר שלו היה כל כך אגדי‬
‫שדמותו הודפסה על אחת המפות החשובות ביותר‬ ‫מימי הביניים.‬
‫אבל בתור הזהב, ‬ ‫אילי ההון התעשרו בדרך שונה.‬
‫הם ייסדו חברות מצליחות.‬
‫מה שתרם להצטברות הממון באותה תקופה‬
‫היה יצירתה של כלכלה בקנה מידה יבשתי‬
‫בארצות הברית, ועלייתם של התאגידים.‬
‫כמו מסילות הרכבת של ונדרבילט, ‬ ‫שהיו חלק‬
‫מרשת מסילות חדשה באורך 320,000 קילומטרים‬ ‫שחיברה לראשונה את כל היבשת ‬
‫והפכה את ארצות הברית למעצמה כלכלית.‬
‫כיום, מיליארדרים משגשגים‬
‫בזכות הכלכלה העולמית.‬
‫וזה עוזר לכל העולם להתעשר.‬
‫ברמה הגלובלית, חוסר־השוויון בירידה.‬
‫זה בעיקר בגלל העובדה‬
‫שחלק מהמדינות העניות צומחות מהר.‬
‫בעשורים האחרונים, ‬ ‫אף מדינה לא גדלה בקצב של סין.‬
‫סין לפני 40 או 50 שנים הייתה מדינה‬
‫שבה רוב האנשים חיו בעוני קיצוני.‬
‫הממשלה הקומוניסטית תומכת‬ ‫בתהליכי מודרניזציה סוציאליסטית.‬
‫העוני הקיצוני כמעט לא קיים בסין.‬
‫לפני 1978, לא היו מיליארדרים סינים.‬
‫בשנת 2017, סין הכתירה‬ ‫שני מיליארדרים חדשים מדי שבוע, ‬
‫עם מספר המיליארדרים הגבוה בעולם‬ ‫אחרי ארצות הברית.‬
‫זו לא הפתעה שיזמים מתעשרים מאוד‬
‫וצוברים הון במהרה.‬
‫זה מה שקורה גם בהודו.‬
‫הכלכלה הצומחת שלהם‬ ‫הצילה עשרות מיליוני אנשים מעוני‬
‫ויצרה יותר ממאה מיליארדרים.‬
‫אלה המיליארדרים של היום.‬
‫גם ביניהם יש פערים רציניים.‬
‫רובם, 94 אחוזים, ‬
‫שווים עשרה מיליארד דולר או פחות.‬
‫חמישה אחוזים שווים‬ ‫בין 10 ל־30 מיליארד דולר‬
‫ואחוז אחד הם מגה־מיליארדרים‬
‫השווים 30 מיליארד דולר ויותר.‬
‫אני רואה אנשים וחושב, ‬
‫ "לעזאזל, הם יותר עשירים ממני."‬
‫אז אני תופס את עצמי‬
‫ואומר, "שתוק כבר, אידיוט."‬
‫בעוד רוב המיליארדרים‬ ‫לא שייכים לתעשיית ההיי־טק, ‬
‫היא הניבה הכי הרבה מגה־מיליארדרים.‬
‫יש עיקרון שנקרא "המנצח זוכה בכול".‬
‫מוצרים דיגיטליים כמו אתרים ויישומים‬ ‫לא דורשים כוח עבודה רב‬
‫ויכולים להגיע לשוק העולמי בקלות.‬
‫יש סיבה שבגללה גוגל‬ ‫היא שם נרדף לחיפוש באינטרנט.‬
‫שם מתרחשים יותר מ־90 אחוז מהחיפושים‬
‫והמייסדים שלה מדורגים במקום 10 ו־14‬ ‫ברשימת העשירים ביותר של 2019.‬
‫לפייסבוק יש יותר משתמשים‬ ‫מכל פלטפורמה חברתית, ‬
‫גם אם מתעלמים מאלה שבבעלותה, ‬
‫והמייסד שלה הוא האיש השמיני‬ ‫העשיר ביותר בעולם.‬
‫וכמעט 50 אחוז מהקניות באינטרנט בארה"ב‬ ‫מתבצעות באתר אמזון.‬
‫ב־2019, מייסד אמזון ג'ף בזוס‬ ‫היה האיש העשיר ביותר בעולם.‬
‫מיליארדרים מפורסמים, כמו אופרה, קיילי ג'נר‬
‫ומייקל ג'ורדן מדורגים במקומות נמוכים‬
‫ואף אחד מהם לא הגיע לרשימה‬ ‫בגלל הדבר שבזכותו הם התפרסמו.‬
‫מייקל ג'ורדן‬ ‫הרוויח 90 מיליון דולר מכדורסל, ‬
‫אבל השותפויות העסקיות שלו‬ ‫היו שוות מיליארד דולר‬
‫וכך גם אחוז הבעלות שלו בקבוצת כדורסל.‬
‫הוא הפך למיליונר בזכות העבודה שלו‬
‫אבל הוא הפך למיליארדר על ידי צבירת הון.‬
‫הון הוא כל רכוש שיכול להכניס לך כסף.‬
‫בית הוא חלק מהון.‬
‫מניות הן הון.‬
‫המראה שלכם יכול להיות חלק מההון‬
‫אם אתם מייקל ג'ורדן.‬
‫פטנטים הם הון, ‬
‫כמו במקרה של תרופות או טכנולוגיה‬
‫וגם זכויות יוצרים, כמו של מיקי מאוס.‬
‫גדלתי עם דיסני וכל מה שקשור לזה.‬
‫- שווי: "תשע ספרות" -‬
‫לא מרוויחים מיליארד דולר‬ ‫עם הכנסה ממוצעת‬
‫ותשלומים למס הכנסה.‬
‫זה לא יקרה.‬
‫בעלות היא מה שיוצר הכנסה.‬
‫רוב העשירים מרוויחים כמו כולם, מעבודה.‬
‫אבל ככל שמתעשרים, ההכנסה מגיעה פחות מעבודה‬
‫ויותר כתוצאה מהון.‬
‫אותם 0.0001 אחוז הם דוגמה מצוינת לכך.‬
‫באופן כללי, ההכנסה שמיוצרת בכלכלה‬
‫מגיעה פחות מעבודה ויותר מהון.‬
‫זה העיקרון הבסיסי ביותר.‬
‫זה קורה בגלל שמותגים עולמיים‬ ‫לא רק מוכרים לקהל העולמי, ‬
‫יש להם עובדים בכל העולם‬
‫ויותר עבודה שלא דורשת תשלום.‬
‫קחו את תעשיית הטקסטיל.‬
‫סדרה של חידושים שינו את התעשייה‬ ‫בשתי המאות האחרונות.‬
‫כל חידוש תרם ליעילות ולרווחיות.‬
‫כיום, כמעט כל עובדי תעשיית הביגוד‬ ‫הם במדינות מתפתחות‬
‫שם העבודה זולה יותר.‬
‫ועכשיו, מכונות מחליפות לגמרי את בני האדם.‬
‫זה נקרא רובוט תפירה.‬
‫הוא מבצע לבד‬ ‫עבודה שפעם דרשה מיומנות עדינה‬
‫ויכול לתפור אותו מספר של חולצות בשעה‬ ‫כמו 17 עובדי מפעל.‬
‫כך הוא מוריד את המחיר לצרכן‬
‫ומייצר הכנסה לבעלי ההון.‬
‫הבעלות על ההון, ‬
‫ובעיקר הבעלות על מניות של תאגידים, ‬
‫היא מאוד ריכוזית.‬
‫כמו המיליארדרים‬ ‫שבבעלותם המותגים העולמיים H&M, ‬
‫זארה ווולמארט.‬
‫וכשמישהו צובר כזה הון, הוא רק הולך וגדל.‬
‫כסף מייצר עוד כסף.‬
‫שמים אותו בחדר, סוגרים את הדלת‬
‫והכסף עושה סקס ומוליד עוד כסף.‬
‫ככה בערך זה עובד.‬
‫כפי שאמר אדגר ברונפמן האב, ‬ ‫יורש תאגיד "סיגרם":‬
‫"להפוך 100 דולר ל־110 דולר זאת עבודה.‬
‫להפוך 100 מיליון ל־110 מיליון‬ ‫זה בלתי נמנע."‬
‫אם יש לכם רק 100 דולר בבנק, ‬
‫קשה לחסוך את הכסף או להשקיע אותו.‬
‫אבל 100 מיליון הופכים ל־110 מיליון‬
‫אם נותנים להם לשבת בשוק המניות‬ ‫למשך שנה, בלי להרים אצבע.‬
‫מהר מאוד, תוך כמה דורות, ‬
‫תהיה לנו שושלת או כמה שושלות.‬
‫ובגלל שכסף שולט בפוליטיקה, ‬
‫אנחנו לא רוצים שזה יקרה.‬
‫לפי אחת ההערכות, ‬
‫שלושה עשר אחוזים מהמיליארדרים ‬ ‫ירשו את ההון שלהם‬
‫ו־56 אחוזים הרוויחו אותו בעצמם.‬
‫אבל קשה לשרטט ביניהם קו ברור‬
‫כי רוב אלה שירשו את ההון‬ ‫עובדים כדי להגדיל אותו.‬
‫כך מתוארים עוד 30 אחוז מהמיליארדרים בעולם.‬
‫ב־2014 פיתחנו את דירוג העשירים בזכות עצמם.‬
‫הוא מתחיל בציון 1,‬ ‫שזה אם ירשת את הכסף‬
‫ולא עשית איתו כלום, סתם ישבת‬
‫ואכלת ממתקים או משהו.‬
‫וציון 10 הוא לאלה שהתחילו בלי כלום.‬
‫אופרה וינפרי, למשל, ‬ ‫נכללת בקטגוריה הזאת.‬
‫השנה כללנו את קיילי ג'נר, ‬ ‫שעוררה מחלוקת רבה.‬
‫היא מצאה דרך להרוויח כסף‬ ‫מהעוקבים שלה באינסטגרם‬
‫והפרסום המשפחתי.‬
‫המיליארדרית הצעירה ביותר‬ ‫שהתעשרה בזכות עצמה.‬
‫יש כאלה שחושבים‬ ‫שהתואר של קיילי צריך לבוא עם כוכבית.‬
‫אם לא קיבלת את הכסף ממישהו אחר, ‬
‫זה בזכות עצמך.‬
‫אם נולדת מטר מהשער ואת מבקיעה גול, ‬
‫זה לא "בזכות עצמך".‬
‫- רומן אברמוביץ'‬ ‫12.4 מיליארד -‬
‫גם אחרים שהתעשרו בזכות עצמם‬ ‫מעוררים מחלוקת.‬
‫כשהכנסנו לרשימה את המיליארדרים הרוסים, ‬
‫האוליגרכים, ‬ ‫לא היינו בטוחים איך להגדיר אותם.‬
‫יש אנשים שקוראים להם "קלפטוקרטים", ‬
‫מיוונית, "קלפטוס", שמשמעה לגנוב, ‬ ‫ו"קרטוס", שמשמעה כוח.‬
‫השם מתייחס לאנשים עם קשרים פוליטיים‬
‫שמתעשרים מהמשאבים הטבעיים של המדינה.‬
‫זה מה שקרה כשברית המועצות התמוטטה ב־1991.‬
‫כיום יש ברוסיה כמאה מיליארדרים בזכות עצמם.‬
‫לא הייתה לנו קטגוריה לאנשים‬
‫שהשיגו נכסים בזול באמצעות גניבה‬ ‫או קשירת קשר עם הממשלה‬
‫או איך שתקראו לזה.‬
‫טוב ורע הם מושגים שקשורים לאופן שבו‬
‫משיגים את ההון.‬
‫האם השגת אותו על חשבון השאר?‬
‫או האם הרווחת אותו‬
‫כי יצרת מוצרים שעוזרים לשאר החברה?‬
‫אלה שתי דרכים שונות בתכלית ליצירת הון.‬
‫המיליארדרים של תור הזהב‬ ‫השקיעו כסף רב בחברה, ‬
‫כמו אנדרו קרנגי.‬
‫גזר הדין של הציבור:‬
‫אדם שמת עשיר‬
‫מת בחרפה.‬
‫הוא אמר שזו חרפה למות עשיר.‬
‫לכן בכל מקום שאליו הולכים‬
‫יש מכונים על שם קרנגי, ספריות, קרנגי הול, ‬
‫אוניברסיטת קרנגי מלון.‬
‫רואים מורשת של תרומה לחברה.‬
‫והמסורת ממשיכה גם היום.‬
‫לפחות 200 מיליארדרים‬ ‫חתמו על התחייבות הנתינה‬
‫ונשבעו לתת לפחות חצי מהונם.‬
‫הם עושים דברים שממשלות בדרך כלל עושות, ‬
‫כמו להילחם במחלות מדבקות, ‬
‫לממן את בנייתם של מתקנים אולימפיים, ‬
‫כפי שעשו כמה מיליארדרים רוסים‬ ‫באולימפיאדת החורף בסוצ'י ב־2014,‬
‫ולדאוג לשכר לימוד בר השגה...‬
‫המשפחה שלי תורמת מענק‬ ‫לתשלום הלוואות הסטודנטים.‬
‫או לתקן תשתיות חשובות.‬
‫בעוד מדינת מישיגן והעיר פלינט נכשלו, ‬
‫המיליארדר אילון מאסק...‬
‫התחייב לתקן את משבר המים...‬
‫התחייב לספק מים נקיים לכל בית בעיר.‬ ‫כל הכבוד.‬
‫דיברנו על זה שאפשר לגייס 55 מיליון דולר‬
‫מאנשים עשירים ולתקן את בעיית המים.‬
‫אני התנגדתי לזה בחריפות.‬
‫כמובן שהיו הרבה תרומות ופעולות צדקה, ‬
‫וזה נהדר, ‬
‫אבל יש כאן בעיה מערכתית.‬
‫אנחנו לא רוצים שהתושבים יהיו נתונים לחסדם‬
‫של אנשים פרטיים בלי שום פיקוח, ‬
‫שאולי, ואולי לא, יתקנו את הבעיות‬
‫שיש בתשתיות, בממשלה, ‬
‫בזכויות אדם בסיסיות.‬
‫ממשלות מגייסות כסף לשירותים האלה דרך מיסים‬
‫אבל ברוב המדינות העשירות, ‬
‫המיסים על הכנסה מעבודה‬ ‫גבוהים מהמיסים על הכנסה מהון.‬
‫מערכת המיסים כבר החליטה‬
‫לגבות יותר מיסים על עבודה מאשר על בעלות.‬
‫אין לי בעיה לכתוב צ'ק גבוה יותר.‬
‫באמת שלא.‬
‫אני לא אומר שאני צריך לשלם 90 אחוז מיסים, ‬
‫כי זה ישנה את מה שאני עושה‬
‫מהשקעה ביזמים וחברות סטארט־אפ‬
‫להשקעה בנדבנות.‬
‫וגם כשמדינה מעלה את המיסים לעשירים, ‬
‫בעולם הגלובלי שלנו, קשה לאכוף אותם.‬
‫ההשוואה הכי טובה למערכת הכלכלית בחו"ל‬
‫היא מערכת אקולוגית.‬
‫זו סדרה של מדינות קטנות, לפעמים גדולות, ‬
‫וכל אחת מהן סוללת דרך לחוק אחר.‬
‫כמו התחמקות מתשלום מיסים.‬
‫זו המומחיות של איי קיימן.‬
‫יש בניין באיי קיימן, ‬
‫בניין אחד, ‬
‫ש "מארח" 20,000 חברות.‬
‫זו כתובת למשלוח דואר‬ ‫שמאפשרת להם לנצל‬
‫את הטבות המס של איי קיימן.‬
‫כדי להתחמק ממיסים תאגידיים, ‬ ‫סעו ללוקסמבורג‬
‫או למדינת דלאוור בארצות הברית.‬
‫כדי להתחמק ממיסים על ירושה, ‬
‫אחד המקומות הפופולריים ביותר‬ ‫הוא האי ג'רזי באירופה.‬
‫איי קוק, ‬
‫הידועים בשם "איי הנוכלים", ‬
‫עוזרים לאנשים להסתיר נכסים מנושים, ‬
‫וזה כל מה שהם עושים.‬
‫העולם נחשף למערכת בשנת 2016.‬
‫תגליות חדשות על שיטות הסתרת נכסים‬
‫מזעזעות מדינות בכל העולם.‬
‫הם נקראים "מסמכי פנמה".‬
‫אחד־עשר מסמכים, ליתר דיוק.‬
‫הם הודלפו מחברת עורכי דין בפנמה‬ ‫בשם מוסאק־פונסקה.‬
‫ "מסמכי פרדייז" הם עוד דליפה...‬
‫שחושפת איך העשירים והמשפיעים ביותר...‬
‫מסתירים נכסים בחשבונות זרים.‬
‫אחת התגליות הכי גדולות‬
‫הייתה אוסף הפרצופים שעלו מהפרשה.‬
‫זו הייתה חבורה מעורבת‬
‫של ספורטאים, כמו ליונל מסי, ‬
‫בדרנים, כמו ג'קי צ'אן, ‬
‫וגם המלכה אליזבת וכמה חברים בבית הלורדים.‬
‫אבל ההלם האמיתי הגיע כשהתחילו לעשות חשבון.‬
‫ניתוח של מדינות סקנדינביות מצא‬
‫שרוב האנשים מתחמקים מ־5 אחוזים מהמיסים‬ ‫או פחות.‬
‫האחוזון העליון מתחמק מ־25 אחוזים.‬
‫בסך הכול, סכום השווה ל־10 אחוזים‬ ‫מהתוצרת הגולמית העולמית‬
‫הוחבא בחשבונות זרים.‬
‫מדובר בטריליוני דולרים.‬
‫ברוסיה המצב היה חמור.‬
‫ה־0.1 אחוז הסתירו ‬ ‫יותר מחצי מההון שלהם בחו"ל.‬
‫ההכנסה ממיסים יכלה לשמש לשירותים ציבוריים‬
‫או לדברים כמו כפר אולימפי.‬
‫וכל מי שהופיע במסמכים האלה קיבל עזרה.‬
‫הם לא יושבים ביאכטות שלהם ומשננים‬
‫את תקנות המס של איי קיימן.‬
‫הם משלמים למישהו בשביל זה, ‬
‫כמו שהם משלמים לאנשים‬
‫שינקו ויתחזקו את הבתים שלהם, ‬ ‫יבשלו להם וישמרו על הילדים.‬
‫מיליארדרים הם המדינה השמינית‬ ‫הכי עשירה בעולם, ‬
‫אבל במובן מסוים, הם אזרחים חסרי מדינה.‬
‫בעזרת מומחים, הם יכולים לבחור‬
‫לאילו חוקים לציית.‬
‫הגלובליזציה פתחה כתובות חדשות‬ ‫להעלמת כספים.‬
‫זאת שדרת המיליארדרים, ‬
‫שורה של מגדלי יוקרה‬ ‫מדרום לסנטרל פארק בניו יורק סיטי, ‬
‫העיר עם הכי הרבה מיליארדרים בעולם.‬
‫בניו יורק סיטי, המיליארדרים האלה קונים‬
‫נכסי יוקרה, בלשון המעטה.‬
‫אלה דירות בשווי עשרות מיליוני דולרים.‬
‫מחיר המכירה הממוצע שלנו‬ ‫הוא מעל 18 מיליון דולר‬
‫וללקוח הממוצע‬
‫יש שווי של מאות מיליונים‬ ‫או מיליארדי דולרים.‬
‫נדל"ן בניו יורק הוא חלק‬
‫ממערכת עולמית להסתרת נכסים מהרשויות, ‬
‫הלבנת הון וכל מיני דברים‬
‫שהיו חוקיים בקושי.‬
‫הם רוצים לשמור על ערך ההון, ‬
‫אולי הם רוצים כספת בשמיים, ‬
‫והם קונים נכסים כדי לשמור על הכסף שלהם‬
‫הרחק מארץ מגורם, ‬
‫שם יטילו עליו מיסים או ייקחו אותו‬ ‫או מי יודע מה יקרה.‬
‫בתחילת 2018‬
‫שבעים ושניים אחוזים מהדירות שעלו יותר ‬ ‫מ־10 מיליון דולר‬
‫נרכשו דרך חברות בערבון מוגבל‬ ‫שזהות הבעלים שלהן חסויה.‬
‫אפשר להקים חברה בערבון מוגבל או נאמנות‬
‫או חברה בבעלות חברה אחרת בבעלות נאמנות.‬
‫יהיה כמעט בלתי אפשרי לגלות‬
‫מי הבעלים הסופיים.‬
‫וזו רק סיבה אחת שבגלל קשה לדעת‬
‫בדיוק איפה כל המיליארדרים‬
‫או כמה יש‬
‫או כמה כסף יש להם.‬
‫ממשלות לא עוקבות אחרי הון ברמה העולמית, ‬
‫אז דירוגים כמו זה של פורבס‬ ‫הם המקור הטוב ביותר, ‬
‫והם לא אמינים.‬
‫רשימת 400 העשירים ביותר של פורבס‬
‫וכל שאר הרשימות האלה‬ ‫הן מטעות מאוד.‬
‫הן מבוססות על מידע שזמין לציבור.‬
‫אם מקור ההכנסה העיקרי של מישהו‬
‫הוא מניות בחברה ציבורית, ‬
‫אפשר לבדוק כמה מניות יש לו, ‬
‫להכפיל במחיר המניה, ‬ ‫ואם זה מעל מיליארד דולר, ‬
‫בבקשה.‬
‫הרבה אנשים ברחבי העולם‬ ‫צברו הון ממקורות אחרים.‬
‫אצל רוב המיליארדרים‬
‫שני שלישים מההון הם הון פרטי.‬
‫גם המיליארדרים לא יודעים כמה כסף יש להם.‬
‫כמו שאיל הנפט נלסון בנקר האנט‬ ‫הסביר לקונגרס ארצות הברית:‬
‫יש לך מושג כמה אתה שווה?‬
‫מי שיודע כמה הוא שווה, ‬ ‫כנראה לא שווה הרבה.‬
‫ובכן, אתה צודק.‬
‫כשקונים נכס שלא נסחר בציבור, ‬
‫אפשר לקבוע לו איזה שווי שרוצים.‬
‫יש אנשים בפוליטיקה שעשו את זה.‬
‫דונלד טראמפ ואביו נכללו‬ ‫ברשימת ה־400 הראשונה של פורבס‬
‫ואפילו ברשימה ההיא הייתה הערה שאמרה, ‬
‫ "הם אומרים שהם שווים 500 מיליארד."‬
‫יש יזמים רוצים להופיע‬ ‫על השער של מגזין פורבס.‬
‫הם רוצים שכולם ידעו שהם עשירים.‬
‫אבל יש גם מיליארדרים שלא.‬
‫אז גם בפורבס מודים שהם ממעיטים‬
‫בהערכת כמות העושר בעולם.‬
‫אנחנו תמיד תוהים כמה אנחנו מפספסים.‬
‫זה משהו שמדיר שינה מעיניי, למען האמת.‬
‫בתקופת תור הזהב‬
‫המיליארדרים הראשונים לא סתם תרמו את כספם.‬
‫הממשלה התערבה.‬
‫העידן הפרוגרסיבי‬
‫הביא איתו סוג חדש של רגולציה‬
‫ופירק את הנאמנויות העיקריות, ‬ ‫כמו סטנדרד אויל.‬
‫לכן טדי רוזוולט היה ידוע בכינוי‬ ‫ "מכסח הנאמנויות" .‬
‫בעולם של גלובליזציה, ‬ ‫הפיקוח על ההון נראה אחרת.‬
‫האיחוד האירופי‬ ‫הכניס מקלטי מס לרשימה שחורה, ‬
‫אבל התוצאות עדיין לא ידועות.‬
‫בארצות הברית, פוליטיקאים מהשמאל רוצים‬
‫להטיל מיסים גבוהים יותר על עשירים, ‬
‫דבר שרוב האמריקאים תומכים בו‬
‫וגם כמה מיליארדרים.‬
‫אני אמור לשלם יותר מיסים.‬
‫צריך להעלות את המיסים לאנשים כמוך?‬
‫כמובן.‬
‫מערכת המיסוי מיטיבה עם העשירים‬
‫ולא עם מעמד הביניים.‬
‫צריך לטפל בזה.‬
‫האופן שבו צוברים הון‬
‫הוא נושא רלוונטי למדיניות הציבורית.‬
‫הצד המוסרי...‬
‫זה עניינם האישי.‬
‫זה ביניהם לבין הכומר שלהם.‬
‫יש לנו יחס מורכב למיליארדרים.‬
‫עשינו מהם מפורסמים, אם הם לא היו כבר קודם.‬
‫נתנו להם כוח.‬
‫והם משתמשים בכסף שלהם לדברים מדהימים‬
‫ביעילות רבה יותר מאשר ממשלות.‬
‫האנשים עצמם לא מדאיגים אותי.‬
‫יש מערכת שמאפשרת‬ ‫כאלה פערי הכנסה ועושר.‬
‫בקרוב, אומת מיליארדרים‬ ‫תהיה המדינה העשירה בעולם.‬
‫ובעוד הכסף שלהם לא גר במדינה אחת, ‬
‫כולנו נגור במדינה שלהם.‬
‫תרגום כתוביות: יהונתן ברחנא‬